На пачатку 50-х гадоў мінулага стагоддзя адбылося аб’яднанне дробных гаспадарак. У склад былога калгаса “Запаветы Ільіча” ўвашлі члены арцеляў з Сотнічаў, Саснаўца, Падозбіна, Касішча, Палесся, Бабунічаў і Барычава. Тут амаль паўтара дзясятка гадоў знаходзілася цэнтральная сядзіба гаспадаркі, былі мехмайстэрня, склады, жывёлагадоўчыя памяшканні. У Бабунічах на меліяраваных землях саўгас “Запаветы Ільіча” быў створаны 1 красавіка 1969 года. Нават на сярэдзіну 90-х гадоў мінулага стагоддзя ў Барычаве было яшчэ 19 гаспадарак, пражывала 44 чалавекі, у тым ліку 10 працаздольных і 5 дзяцей.